Lievestuoreenjärvi

Lievestuoreenjärvi on runsaan 40 neliökilometrin suuruinen järvi Laukaassa Rautalammin reitissä. Sahinjoki laskee sen pohjoispäästä Kuusveteen.

Järven eteläpäässä on Lievestuoreen kylä, joka tunnetaan erityisesti 1920–1980-luvuilla toimineesta Lievestuoreen sellutehtaasta ja laulusta "Lievestuoreen Liisa". Tehtaan jätevesiä johdettiin Lievestuoreenjärveen aluksi suoraan, sittemmin puhdistamon ja Laajalahdesta padotun laskeutusaltaan kautta. Tehtaan sulkemisen jälkeen on laskeutusallasta ja Laajalahtea kunnostettu muun muassa ruoppaamalla. Lievestuoreenjärven ekologinen tila on parantunut niin paljon, että se on vuonna 2013 luokiteltu hyväksi. Laajalahteen pumpataan puhdasta vettä Kynsivedestä noin 10 kilometrin päästä. Tunneli on parantanut Lievestuoreenjärven eteläosan tilaa tuomalla siihen puhdasta, hapekasta vettä.Yllätys Laukaassa: 10 kilometrin tunneli, jonka kaikki unohtivat – kunta tutkii omistustaan. Yle 11.10.2016. Viitattu 3.6.2023. Kynsiveden–Lievestuoreenjärevn tunneli oli valmistuessaan vuonna 1961 Pohjoismaiden pisin vedenottotunneli.Vanhat kuvat: Pohjoismaiden pisin vedenottotunneli valmistui Lievestuoreelle. Jaana Ojala, Keskisuomalainen 10.5.2021. Viitattu 3.6.2023.

Järven länsirannalla on Hyyppäänvuori, joka on maisemallisesti erittäin merkittäväksi luokiteltu noin 30 hehtaarin kokoinen, kallioluontotyyppiä edustava Natura 2000 -kohde. Luonnonarvojensa lisäksi Hyyppäänvuori on luonnonmaisema-alueena tunnettu matkailukohde.

 Lähteet 

Aiheesta muualla
 Outi Manninen: Lievestuoreenjärven historiaa  Laurinkylän koulun projekti 2006. Viitattu 25.5.2014.

Luokka:Laukaan järvet
Luokka:Rautalammin reitti
*
Luokka:Korkeusjärjestelmän muutoskohde